Document ID: /roh_data/filtered/swiss_laws_in_ROHinterleaved.jsonl.gz/5772

This text was translated from IT into Rumantsch Grischun.

I dibattimenti come pure le deliberazioni orali e le successive votazioni sono pubblici. Se vi è motivo di temere che siano minacciati la sicurezza, l’ordine pubblico o i buoni costumi o se lo giustifica l’interesse di un partecipante al procedimento, il Tribunale federale può ordinare che si proceda in tutto o in parte a porte chiuse. Il Tribunale federale mette a disposizione del pubblico il dispositivo delle sue sentenze non deliberate pubblicamente per 30 giorni dopo la loro notificazione.

Las tractativas da las partidas sco er las deliberaziuns a bucca e las votaziuns che suondan èn publicas. Sch’i sto vegnir temì che la segirezza, l’urden public u la moralitad saja periclitada u sche l’interess d’ina persuna pertutgada giustifitgescha quai, po il Tribunal federal excluder la publicitad per part u dal tuttafatg. Il Tribunal federal expona publicamain il dispositiv da decisiuns che n’èn betg vegnidas deliberadas publicamain durant 30 dis suenter lur communicaziun.